Dduklen akken ar lexla, walan axxam-nni n iwaɣzeniwen-nni, yenna-as : “ Syinn it-id-wwiɣ, d axxam n iwaɣzeniwen, ur tezmireḍ ara iwaɣzeniwen ”, yenna-as : “ Zemraɣ ”. Yedda yid-s s axxam-nni, yenna-as : “ Ɛemmer kan i wayen tzemreḍ, ad k-id-afen, ad k-ččen ”, netta yeǧǧa-t dinna, netta iruḥ ar lexla-ines, winna yeǧǧa-t yettɛammir tacekkart-nni. Mi yeɛreḍ ad t-yerfed ulac dɣa daɣen ad as-yesenqes, yettɛabi yesenɣal, yettɛemmir, yesenɣal, armi id-wwḍen iwaɣzeniwen-nni, wwḍen-d yarra iman-is ar wid yemmuten akka yeṭṭes akka, yarra iman-is, yemmut, kecmen-d iwaɣzeniwen-nni, sfuḥen-t, nnan-as : “ Acu akka yellan dagi ? Waka idikecmen ? ”, nnan-as : “ Yella winna id-ixelṭen dagi ”, dɣa ttuɛeqlen, ur t-id-ɛaqlen ara, ddmen-d asefud, gren asefud di lkanun armi id-yerɣa, yuɣal d azeggaɣ, neǧǧan wigad immuten, ula yiwen ur yembbawel ara, armi wwḍen ɣur-s, isuɣ-d, yembbawel-d, ṭṭfen-t, nɣan-t, ksen-as aqarru, ǧǧan-t dinna, aqarru-is ččan-t, ǧǧan-t dinna. Turǧa tmeṭṭut-nni ines ad yas ulac, turǧa, truḥ-d s axxam-nni : “ Anda akka yella urgaz-iw ? ”, yenna-as, teẓra axaṭer yid-s i yedda ɣer lexla, yenna-as : “ Neddukel ɣer lexla ”, yenna-as : “ Après nemfaraq, netta iruḥ anda nniḍen, nekk qimaɣ di lexla-inu, atan ihi ulac-it atan ihi ulac-it, yerna d adeffel ”, iruḥ meskin, yenna-as : “ Arǧu tura ad nadiɣ ”. Yeẓra netta amekkan-nni, yeẓra d lmut i yemmut iruḥ meskin, (gma-k d gma-k), iruḥ meskin akken deg udeffel s axxam-nni n iwaɣzeniwen, yurǧa-ten imiren ad ffɣen, iwala-ten-id si lexla ruḥen ad ṣegden, ffɣen, iruḥ s axxam-nni, yufa-t dinna, yeɛql-it, yufa-t dinna, yewwi-t-id daxel n tcekkart, iɣaḍ-it gma-s d gma-s, yewwi-t-id akka di tcekkart akken daxel n udeffel, ileḥḥu, yewwi-t-id akken-nni, tettbeɛ-it-id tyenat, tettbeɛ-it-id, idammen ad ttudumen akka si deffir-is, ad ttudumen akka i ttudum, yettbeɛ-it-id ufrux tabuyezrayezt, tafruxt tabuyezrayezt i yisem-is, tettbeɛ-it-id akka si 107